বুলডোজার নিয়ে আদালতে স্থগিতাদেশ, বিজেপির অন্দরে সমালোচনা

কলকাতা: তিলজলায় আপাতত আর বুলডোজার (Tiljala Bulldozer Drive) অ্যাকশন নয়, বুলডোজার নীতিতে কলকাতা হাইকোর্টের (Calcutta High Court) স্থগিতাদেশের পরই বিজেপি দলের অন্দরে সমালোচনা ঝড়। প্রশ্ন উঠেছে, এত বড় দলের আইনজীবী সেল কি করছিল? আরএসএস এই ঘটনায় ক্ষুব্ধ। এই মুহূর্তে রাজ্যে অ্যাডভোকেট জেনারেল নেই। হঠাৎ বেআইনি বাড়ি ভাঙতে বুলডোজার পাঠিয়ে দিয়েছে সরকার। কোনও রকম সময় না দিয়ে তা কার্যকর শুরু হয়েছে।

তিলজলার অগ্নিকাণ্ডের ঘটনায় গুরুত্বপূর্ণ নির্দেশ দিয়েছে কলকাতা হাইকোর্ট। সংশ্লিষ্ট সম্পত্তি বুলডোজার দিয়ে ভেঙে ফেলার উপর শুক্রবার অন্তর্বর্তীকালীন স্থগিতাদেশ জারি করেছে আদালত। মামলার নিষ্পত্তি না হওয়া পর্যন্ত এই নির্দেশ কার্যকর থাকবে বলে জানানো হয়েছে। তবে আদালত স্পষ্ট করেছে, ওই ভবনে আপাতত কোনও ধরনের কারখানা বা বাণিজ্যিক কার্যকলাপ চালানো যাবে না। পাশাপাশি, বেআইনি নির্মাণের অভিযোগে আইন মেনে পুরসভা ও পুলিশ প্রয়োজনীয় পদক্ষেপ নিতে পারবে বলেও নির্দেশে উল্লেখ করা হয়েছে। তিলজলার ঘটনার প্রতিবাদে সিপিআইএম বিকাশ রঞ্জন ভট্টাচার্যকে আদালতের বিরুদ্ধে মামলা করতে বলে।

আরও পড়ুন: মুখ্যমন্ত্রীকে আল কায়দার নামে হুমকি মেল! গার্ডেনরিচ থেকে অভিযুক্তকে ধরল এসটিএফ

কার্যত বিনা বাধায় স্থগিতাদেশ নিয়ে আসে সিপিএম। সরকারের এই হেরে যাওয়া বিজেপিতে সমালোচনা শুরু হয়। রাজ্য সভাপতি এই নিয়ে কোনও উওর দিতে পারেন নি। সূত্র মতে, সুনীল বনশল কাজে এই নিয়ে রাজ্য সভাপতি মতামত চায়। কিন্তু সেখানেও আইন মন্ত্রী তৈরি না হওয়াতে কোন সিদ্ধান্ত হয়নি। ফলে সরকার শুরু তেই আদালতে ধাক্কা খায়। পরিকাঠামতে ঘাটতি , দলের আইনজীবী সেলের দৈন্যদশা, এবং অহেতুক সরকারি তারাভুরা- এই ঘটনা জন্য দায়ি করা হয়েছে বলে জানা যাচ্ছে।